
న్యూఢిల్లీ : వృద్ధికి చోదక శక్తిగా భారతదేశం ఎదగాలని ప్రధాన మంత్రి నరేంద్ర మోదీ అన్నారు. రానున్న సంవత్సరాల్లో పర్యావరణ హిత అభివృద్ధికి ఉదాహరణగా నిలవాలని పేర్కొన్నారు. గుజరాత్లోని గాంధీనగర్లో ఆఫ్రికన్ అభివృద్ధి బ్యాంకు వార్షిక సమావేశాన్ని మంగళవారం ప్రారంభించి, మాట్లాడుతూ ఆఫ్రికాతో భారతదేశ భాగస్వామ్యానికి ఆధారం సహకార నమూనా అని తెలిపారు. ఆఫ్రికా దేశాల అవసరాలకు ప్రతిస్పందనగా ఈ నమూనాను రూపొందించినట్లు తెలిపారు.2014లో తమ ప్రభుత్వం ఏర్పడినప్పటి నుంచి భారతదేశ విదేశాంగ, ఆర్థిక విధానంలో ఆఫ్రికాకు అగ్ర ప్రాధాన్యం ఇచ్చినట్లు తెలిపారు. గత మూడేళ్ళలో భారతదేశ మంత్రులు పర్యటించని ఆఫ్రికా దేశం ఏదీ లేదని చెప్పడానికి తనకు గర్వంగా ఉందన్నారు. నేడు ఆఫ్రికా దేశాలు, భారతదేశం ఎదుర్కొంటున్న సమస్యలు చాలా వరకు ఒకే రకమైనవని పేర్కొన్నారు. పేదలు, రైతుల ఉద్ధరణ, మహిళా సాధికారత వంటి సమస్యలను ఎదుర్కొంటున్నట్లు చెప్పారు. గ్రామీణులకు రుణాలు, మౌలిక సదుపాయాలు అందుబాటులోకి తేవడం కూడా మరొక సవాలు అని వివరించారు. రాయితీలను నేరుగా పేదలకు అందజేయడం వల్ల పెద్ద ఎత్తున్న ఆదా చేయగలిగామని తెలిపారు.

newdhilly : vruddhiki chodaka saktigaa bharatadesam edagaalani pradhaana mantri narendra modii annaru. raanunna samvatsaraallo paryaavarana hitha abhivruddhiki udaaharanagaa nilavaalani perkonnaru. gujaraatloni gandhinagarlo african abhivruddhi byaanku vaarshika samavesanni mangalavaaram praarambhinchi, maatlaadutuu africatho bharatadesa bhaagaswaamyaaniki aadhaaram sahakara namuunaa ani telipaaru. africa deshaala avasaraalaku pratispandanagaa ee namuunaanu roopondinchinatlu telipaaru.2014loo tama prabhutvam erpadinappati nunchi bharatadesa videsaanga, aardhika vidhaanamlo africacu agra praadhaanyam ichinatlu telipaaru. gatha moodellalo bharatadesa mantrulu paryatinchani africa desham edhee ledani cheppadaaniki tanaku garvamgaa undannaaru. nedu africa deshaalu, bharatadesam edurkontunna samasyalu chala varaku oke rakamainavani perkonnaru. pedalu, raitula uddharana, mahila saadhikaarata vanti samasyalanu edurkontunnatlu cheppaaru. graameenulaku runaalu, moulika sadupaayaalu andubaatuloki tevadam kuudaa maroka savalu ani vivarinchaaru. raayiteelanu nerugaa pedalaku andajeyadam valla pedda ettunna aadaa cheyagaligaamani telipaaru.